Med odpadni gradbeni material spadajo odpadki, ki nastanejo ob manjših adaptacijah in popravilih v gospodinjstvu:
- omet
- opeka
- kosi betona
- cement
- keramične ploščice
- pesek
- strešniki, a nikakor ne azbestni
Zelo pomembno je, da ste pozorni na to, kaj spada med gradbene odpadke in se tega tudi strogo držite. Če med odpadni gradbeni material zavržete tudi druge materiale, s tem povzročite veliko škodo, obenem pa po nepotrebnem izgubite nekaj denarja, saj vam bodo ponudniki za odvoz gradbenih odpadkov vašo napako zelo verjetno dodatno zaračunali. Zapomnite si torej, da četudi pri gradbenih posegih ostanejo ostanki stekla, kovine ali kartona, takšni odpadki ne spadajo med odpadni gradbeni material, ampak se morajo ločevati posebej. Da se vam s tem ni treba posebej ukvarjati, vam priporočamo, da v primeru, da vam gradbena dela opravljajo podjetja oziroma obrtniki, v pogodbi sklenete, da vam po končanih gradbenih delih odpadke tudi odstranijo. Tako se znebite nepotrebnih skrbi.